MAGS OVO /GMB MMB



SÚŤAŽNÉ PODKLADY

„Vyhotovenie mobiliáru do depozitára Galérie mesta Bratislavy a do depozitára Múzea mesta Bratislavy“

Nadlimitná zákazka podľa § 66 ods. 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“ alebo „ZVO“)

Súlad súťažných podkladov so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov:

 ...........................................

 Mgr. Eva Sabová

 referent oddelenia verejného obstarávania

Za verejného obstarávateľa Hlavné mesto Slovenskej republiky Bratislavy:

 ...........................................

 Mgr. Michal Garaj

 vedúci oddelenia verejného obstarávania

Obsah súťažných podkladov

[Časť A. Pokyny pre záujemcov 3](#_Toc94785275)

[1. Identifikácia verejného obstarávateľa 3](#_Toc94785276)

[1.1. Základné informácie 3](#_Toc94785277)

[2. Identifikácia verejného obstarávania 3](#_Toc94785278)

[3. Rozdelenie predmetu zákazky 3](#_Toc94785279)

[4. Variantné riešenie 4](#_Toc94785280)

[5. Miesto dodania predmetu zákazky 4](#_Toc94785281)

[6. Zmluvný vzťah a jeho trvanie 4](#_Toc94785282)

[7. Financovanie predmetu zákazky 4](#_Toc94785283)

[8. Lehota viazanosti ponúk 4](#_Toc94785284)

[9. Komunikácia medzi verejným obstarávateľom a uchádzačmi alebo záujemcami 4](#_Toc94785285)

[10. Vysvetlenie zadávacej dokumentácie 5](#_Toc94785286)

[11. Obhliadka miesta dodania predmetu zákazky 5](#_Toc94785287)

[12. Jazyk ponuky 5](#_Toc94785288)

[13. Mena a ceny uvádzané v ponuke 6](#_Toc94785289)

[14. Zábezpeka 6](#_Toc94785290)

[15. Obsah ponuky 6](#_Toc94785291)

[16. Vyhotovenie a predloženie ponuky 7](#_Toc94785292)

[17. Lehota na predkladanie ponúk 7](#_Toc94785293)

[18. Otváranie ponúk 7](#_Toc94785294)

[19. Dôvernosť verejného obstarávania 8](#_Toc94785295)

[20. Informácia o výsledku vyhodnotenia ponúk 8](#_Toc94785296)

[21. Uzavretie zmluvy 8](#_Toc94785297)

[Časť B. Podmienky účasti 9](#_Toc94785298)

[1. Osobné postavenie 9](#_Toc94785299)

[2. Finančné a ekonomické postavenie 10](#_Toc94785300)

[3. Technická spôsobilosť alebo odborná spôsobilosť 10](#_Toc94785301)

[4. Všeobecne k preukazovaniu splnenia podmienok účasti 10](#_Toc94785302)

[Časť C. Kritériá na vyhodnotenie ponúk 11](#_Toc94785303)

[1. Kritérium na hodnotenie ponúk 11](#_Toc94785304)

[2. Spôsob hodnotenia ponúk 11](#_Toc94785305)

**Zoznam príloh:**

Príloha č. 1a – Technická dokumentácia – Časť č. 1

Príloha č. 1b – Technická dokumentácia – Časť č. 2

Príloha č. 2a – Návrh na plnenie kritérií a výkaz výmer – Časť č. 1

Príloha č. 2b – Návrh na plnenie kritérií a výkaz výmer – Časť č. 2

Príloha č. 3a - Návrh zmluvy – Časť č. 1

Príloha č. 3b - Návrh zmluvy – Časť č. 2

Príloha č. 4 – Plnomocenstvo pre skupinu dodávateľov

Príloha č. 5 – Vyhlásenie k participácii na vypracovaní ponuky inou osobou (ak sa uplatňuje)

# Časť A. Pokyny pre záujemcov

## Identifikácia verejného obstarávateľa

## Základné informácie

Názov organizácie: **Hlavné mesto Slovenskej republiky Bratislava**

Adresa sídla: Primaciálne námestie 1, 814 99 Bratislava

IČO: 00 603 481

Názov organizácie: **Galéria mesta Bratislavy**

Adresa sídla: Františkánske nám. 11, 815 35 Bratislava

IČO: 00 179 752

Názov organizácie: **Múzeum mesta Bratislavy**

Adresa sídla: Radničná 1, 815 18 Bratislava

IČO: 00 179 744

(ďalej iba „verejný obstarávateľ“)

Kontaktná osoba: Mgr. Eva Sabová

Web zákazky: <https://josephine.proebiz.com/sk/tender/17180/summary>

Verejné obstarávanie je vyhlásené ako spoločné verejné obstarávanie v zmysle § 16 zákona o verejnom obstarávaní na základe zmluvy o spolupráci pri organizovaní verejnej súťaže v projekte „Vyhotovenie mobiliáru do depozitára Galérie mesta Bratislavy a depozitára Múzea mesta Bratislavy“.

Verejný obstarávateľ Hlavné mesto Slovenskej republiky Bratislava poskytuje v predmetnom verejnom obstarávaní odbornú, organizačnú a technickú podporu.

## Identifikácia verejného obstarávania

* 1. Názov zákazky: „Vyhotovenie mobiliáru do depozitára Galérie mesta Bratislavy a do depozitára Múzea mesta Bratislavy“
	2. Predmet zákazky:

Predmetom zákazky je dodanie mobiliáru (regálové úložné systémy) do depozitára Galérie mesta Bratislavy a do depozitára Múzea mesta Bratislavy. Podrobnejšie informácie sú dostupné v technickej dokumentácii a vo výkaze výmer.

* 1. Kódy podľa spoločného slovníka obstarávania (CPV):

|  |  |
| --- | --- |
| 39151100-6 | Regály |
| 39132000-6 | Archivačný systém |

* 1. Predpokladaná hodnota zákazky (PHZ): **1 939 266,00** **EUR bez DPH**
	2. Časť č. 1 – Mobiliár do depozitára Galérie mesta Bratislavy – 1 159 945,00 EUR bez DPH
	3. Časť č. 2 – Mobiliár do depozitára Múzea mesta Bratislavy – 779 321,00 EUR bez DPH

## Rozdelenie predmetu zákazky

* 1. Táto zákazka je rozdelená na dve časti.

Časť č. 1 – Mobiliár do depozitára Galérie mesta Bratislavy

Časť č. 2 – Mobiliár do depozitára Múzea mesta Bratislavy

* 1. Uchádzač môže predložiť ponuku na všetky časti predmetu zákazky alebo môže predložiť ponuku na jednotlivé časti predmetu zákazky. Uchádzač môže byť úspešný v oboch častiach predmetu zákazky.

## Variantné riešenie

1. Verejný obstarávateľ neumožňuje predloženie variantných riešení.

## Miesto dodania predmetu zákazky

* 1. Časť č. 1 – Galéria mesta Bratislavy, Vajnorská 135, 831 04 Bratislava
	2. Časť č. 2 – Múzeum mesta Bratislavy, Vajnorská 135, 831 04 Bratislava

## Zmluvný vzťah a jeho trvanie

* 1. Výsledkom verejného obstarávania je uzatvorenie zmluvy o dielo pre každú časť zákazky samostatne.
	2. Podrobné vymedzenie zmluvných podmienok je uvedené v prílohe č. 3a a 3b týchto SP.

## Financovanie predmetu zákazky

1. Predmet zákazky bude financovaný z rozpočtu Galérie mesta Bratislavy a z rozpočtu Múzea mesta Bratislavy. Na plnenie predmetu tejto zákazky nie sú poskytované preddavky a zálohové platby.
2. Finančné plnenie podľa zmluvy sa bude realizovať formou bezhotovostného platobného styku v mene euro na základe predloženej faktúry.
3. **Platba bude realizovaná prostredníctvom postupného fakturovania v súlade so súpisom vykonaných prác, v roku 2022 najviac do výšky 50% z celkovej ceny za dielo. Posledná faktúra vystavená po odovzdaní celého diela musí byť vystavená vo výške min. 20% z celkovej ceny diela.**

## Lehota viazanosti ponúk

1. Uchádzač je svojou ponukou viazaný nie dlhšie ako 12 mesiacov od uplynutia lehoty na predkladanie ponúk stanovenej v oznámení o vyhlásení verejného obstarávania.

## Komunikácia medzi verejným obstarávateľom a uchádzačmi alebo záujemcami

* 1. Komunikácia medzi verejným obstarávateľom a záujemcom/uchádzačom sa uskutočňuje
	v slovenskom alebo českom jazyku výhradne prostredníctvom informačného systému Josephine, prevádzkovaného na elektronickej adrese: https://josephine.proebiz.com/. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania,
	s výnimkou prípadov, keď to výslovne vylučuje zákon o verejnom obstarávaní.
	2. Uchádzač má možnosť registrovať sa do systému Josephine na stránke https://josephine.proebiz.com/ pomocou hesla alebo pomocou občianskeho preukazu s elektronickým čipom a bezpečnostným osobnostným kódom (eID).
	3. Manuál registrácie Vás rýchlo a jednoducho prevedie procesom registrácie v systéme Josephine: <https://store.proebiz.com/docs/josephine/sk/Manual_registracie_SK.pdf>. Pre lepší prehľad tu nájdete tiež opis základných obrazoviek systému.
	4. Na používanie systému Josephine je nutné spĺňať nasledovné technické požiadavky:

<https://store.proebiz.com/docs/josephine/sk/Technicke_poziadavky_sw_JOSEPHINE.pdf>

* 1. Pravidlá pre doručovanie – zásielka sa považuje za doručenú, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície.
	2. Záujemcovi, resp. uchádzačovi bude na ním určený kontaktný e-mail (zadaný pri registrácii do systému Josephine) bezodkladne odoslaná informácia o tom, že k predmetnej zákazke existuje nová zásielka/správa.

## Vysvetlenie zadávacej dokumentácie

* 1. V prípade potreby vysvetliť alebo objasniť údaje uvedené v oznámení o vyhlásení verejného obstarávania, v súťažných podkladoch alebo v inej sprievodnej dokumentácii, môže ktorýkoľvek zo záujemcov požiadať o ich vysvetlenie výlučne prostredníctvom systému Josephine na elektronickej adrese: <https://josephine.proebiz.com/>.
	2. Vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým známym záujemcom, najneskôr však šesť (6) dní pred uplynutím lehoty na predkladanie ponúk, za predpokladu, že sa o vysvetlenie požiada dostatočne vopred.

## Obhliadka miesta dodania predmetu zákazky

* 1. Záujemcom sa odporúča zúčastniť sa obhliadky priestorov, v ktorých bude predmet zákazky inštalovaný. Verejný obstarávateľ odporúča realizovať obhliadku najneskôr 5 dní pred uplynutím lehoty na predkladanie ponúk.
	2. Obhliadku je možné realizovať individuálne po dohode s kontaktnou osobou verejného obstarávateľa:

Pavol Beliš

belis@gmb.sk

+421 948 000 680

## Jazyk ponuky

* 1. Ponuka a ďalšie doklady a dokumenty v tomto verejnom obstarávaní sa predkladajú v štátnom jazyku používanom na území Slovenskej republiky, t. j. v slovenskom jazyku. Výnimku tvoria katalógové listy tovarov v súlade s bodom 15.1.4. týchto súťažných podkladov, ktoré môžu uchádzači predkladať aj v anglickom jazyku bez potreby úradného prekladu.
	2. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

## Mena a ceny uvádzané v ponuke

* 1. Uchádzačom navrhovaná cena v ponuke musí byť vyjadrená v mene euro.
	2. Navrhovaná cena musí zahŕňať všetky náklady, ktoré súvisia, resp. vzniknú v súvislosti s plnením predmetu zákazky a taktiež aj primeraný zisk uchádzača.
	3. Ak uchádzač nie je platiteľom DPH, uvedie navrhovanú celkovú cenu (v stĺpci „s DPH“). Skutočnosť, že uchádzač nie je platiteľom DPH uchádzač výslovne uvedie v predloženej ponuke.
	4. Ak uchádzač nie je platcom DPH, zmluvná cena bude považovaná za konečnú aj v prípade, ak by sa počas plnenia predmetu zákazky stal platiteľom DPH, preto verejný obstarávateľ odporúča uchádzačovi zohľadniť túto skutočnosť pri svojom návrhu na plnenie kritérií. V prípade, ak uchádzač je platiteľom DPH, avšak jeho sídlo je v inom členskom štáte Európskej únie alebo sídli mimo EÚ, zmluvná cena bude rozdelená na ním navrhovanú cenu bez DPH, výšku DPH a aj cenu s DPH podľa slovenských právnych predpisov (20%), aj keď samotnú DPH nebude v súlade s komunitárnym právom fakturovať.

## Zábezpeka

* 1. Zábezpeka ponuky sa v prípade tejto zákazky nevyžaduje.

## Obsah ponuky

* 1. Doklady predložené uchádzačom musia byť elektronicky podpísané originály alebo naskenované prvopisy (originály) alebo naskenované úradne osvedčené kópie vo formáte PDF. Ponuka predložená uchádzačom musí obsahovať nasledovné doklady, dokumenty a informácie:
		1. Uchádzačom ocenený, kompletne vyplnený a oprávnenou osobou podpísaný **návrh na plnenie kritérií a ocenený výkaz výmer** podľa prílohy č. 2a a/alebo 2b týchto súťažných podkladov.
		2. Potvrdenia, doklady a dokumenty, prostredníctvom ktorých uchádzač preukazuje splnenie **podmienok účasti**. Podmienkyúčasti a doklady potrebné na ich preukázanie sú uvedené v časti B. Podmienky účasti a v Oznámení o vyhlásení verejného obstarávania.
		3. V prípade uplatnenia formulára JED – uchádzač, ktorý na preukázanie podmienok účasti využíva kapacity iných osôb (podľa § 34 ods. 3 ZVO) musí zabezpečiť a predložiť JED za seba, ako aj za každý zo subjektov, ktorého kapacity využíva; Ak ponuku predkladá skupina dodávateľov a chce preukazovať splnenie podmienok účasti formulárom JED, formulár JED predloží každý člen skupiny.
		4. **Katalógové listy od výrobcu tovarov** pre položky definované v technickej dokumentácii a v prílohách č. 2a a 2b na hárku označenom ako „R regály“ a „D doplnkové prvky“ (podľa toho, na ktorú časť predmetu zákazky predkladá ponuku), ktoré uchádzač plánuje dodať verejnému obstarávateľovi, za účelom overenia splnenia požadovaných náležitostí definovaných v technickej dokumentácii. Z predložených katalógových listov musí vyplývať splnenie všetkých požiadaviek uvedených v technickej dokumentácii.
		5. V prípade skupiny dodávateľov, ak za skupinu dodávateľov koná skupinou poverená osoba, resp. konajú skupinou poverené osoby, **udelené plnomocenstvo** pre túto osobu, resp. osoby, ktoré budú oprávnené prijímať pokyny a konať v mene všetkých ostatných členov skupiny dodávateľov, podpísané oprávnenými osobami všetkých členov skupiny dodávateľov podľa prílohy č. 4 týchto súťažných podkladov.
		6. **Vyhlásenie k participácii na vypracovaní ponuky inou osobou** podľa prílohy č. 5 týchto súťažných podkladov (ak je to relevantné).

## Vyhotovenie a predloženie ponuky

* 1. Uchádzač predloží ponuku elektronicky podľa § 49 ods. 1 písm. a) zákona o verejnom obstarávaní prostredníctvom informačného systému Josephine na elektronickej adrese: <https://josephine.proebiz.com/sk/tender/15003/summary> v lehote na predkladanie ponúk. V prípade, ak uchádzač predloží ponuku v papierovej podobe, nebude táto ponuka otvorená a zaradená do hodnotenia.
	2. Predkladanie ponúk je umožnené iba autentifikovaným uchádzačom.
	Postup pre autentifikáciu je uvedený na strane 6 nasledovného odkazu: <https://store.proebiz.com/docs/josephine/sk/Manual_registracie_SK.pdf>
	3. Autentifikovaný uchádzač si po prihlásení do systému Josephine v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
	4. V prípade, že sú doklady, ktoré tvoria ponuku uchádzača, vydávané orgánom verejnej správy (alebo inou povinnou inštitúciou) priamo v digitálnej podobe, môže uchádzač vložiť do systému tento digitálny doklad (vrátane jeho úradného prekladu). Uchádzač je oprávnený použiť aj doklady transformované zaručenou konverziou podľa zákona
	č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom znení.
	5. Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ alebo obstarávateľ vylúči uchádzača, ktorý je súčasne členom skupiny dodávateľov.
	6. Uchádzač môže predloženú ponuku dodatočne doplniť, zmeniť alebo vziať späť do uplynutia lehoty na predkladanie ponúk. Doplnenú, zmenenú alebo inak upravenú ponuku je potrebné doručiť spôsobom opísaným v týchto súťažných podkladoch v lehote na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

## Lehota na predkladanie ponúk

* 1. Ponuka sa v súlade s § 49 ods. 1 písm. a) ZVO predkladá v elektronickej podobe, prostredníctvom IS Josephine, v lehote na predkladanie ponúk, ktorá je uvedená v Oznámení o vyhlásení verejného obstarávania.

## Otváranie ponúk

* 1. Otváranie ponúksa uskutoční v čase a na mieste uvedenom v Oznámení o vyhlásení verejného obstarávania.
	2. Otváranie ponúk sa uskutoční elektronicky. Miestom sprístupnenia ponúk je webová adresa <https://josephine.proebiz.com/> a totožná záložka ako pri predkladaní ponúk. Otváranie ponúk bude sprístupnené podľa § 52 ods. 2 ZVO pre všetkých uchádzačov, ktorí predložili ponuku v lehote na predkladanie ponúk a verejný obstarávateľ umožní účasť na otváraní osobám, ktoré preukážu, že sú oprávneným zástupcom uchádzača (napr. prostredníctvom plnomocenstva).

## Dôvernosť verejného obstarávania

* 1. Uchádzač v ponuke označí, ktoré skutočnosti považuje za dôverné. Podľa zákona o verejnom obstarávaní môžu byť dôvernými informáciami výhradne: obchodné tajomstvo, technické riešenia, a predlohy, návody, výkresy, projektové dokumentácie, modely, spôsob výpočtu jednotkových cien.

## Informácia o výsledku vyhodnotenia ponúk

* 1. Verejný obstarávateľ po vyhodnotení ponúk bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk
	a poradie uchádzačov v profile.

## Uzavretie zmluvy

* 1. Úspešný uchádzač je povinný poskytnúť verejnému obstarávateľovi riadnu súčinnosť potrebnú na uzavretie zmluvy tak, aby táto mohla byť uzavretá do desiatich pracovných dní odo dňa uplynutia lehoty podľa § 56 ods. 2 až 7 zákona o verejnom obstarávaní. O najneskoršom možnom termíne poskytnutia súčinnosti bude úspešný uchádzač informovaný vo výzve na poskytnutie súčinnosti.
	2. Verejný obstarávateľ vyžaduje, aby úspešný uchádzač k zmluve (najneskôr v čase jej uzavretia) uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia podľa prílohy č. 3a 3b týchto súťažných podkladov.
	3. Verejný obstarávateľ nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora podľa [zákona
	č. 315/2016 Z. z. o registri partnerov verejného sektora](https://www.slov-lex.sk/pravne-predpisy/SK/ZZ/2016/315/20191101) a o zmene a doplnení niektorých zákonov. (ďalej len “RPVS”) a nie sú zapísaní v RPVS alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do RPVS a nie sú zapísaní v RPVS.
	4. Verejný obstarávateľ z dôvodu riadneho plnenia zmluvných vzťahov uzatváraných na základe výsledku tohto postupu zadávania zákazky požaduje, aby v prípade úspešnosti skupiny dodávateľov, najneskôr pred podpisom zmluvy táto skupina uzatvorila a predložila verejnému obstarávateľovi zmluvu o združení podľa ustanovení [§ 829 a nasl. Zákona č. 40/1964 Zb. Občiansky zákonník](https://www.slov-lex.sk/pravne-predpisy/SK/ZZ/1964/40/20191201#:~:text=%C5%A0estn%C3%A1sta%20hlava-,ZMLUVA%20O%20ZDRU%C5%BDEN%C3%8D,-%C2%A7%20829) v znení neskorších predpisov alebo inú obdobnú zmluvu s minimálnymi obsahovými náležitosťami uvedenými nižšie.
	5. Zmluva o združení musí byť písomná, a musí obsahovať minimálne:
* splnomocnenie jedného člena zo skupiny dodávateľov, ktorý bude mať postavenie hlavného člena skupiny dodávateľov, udelené ostatnými členmi skupiny dodávateľov na uskutočňovanie a prijímanie akýchkoľvek právnych úkonov, ktoré sa budú uskutočňovať a prijímať v mene všetkých členov skupiny dodávateľov v súvislosti s plnením zmluvy, ktorá bude výsledkom verejného obstarávania. Toto splnomocnenie musí byť neoddeliteľnou súčasťou zmluvy o združení;
* opis vzájomných práv a povinností členov skupiny dodávateľov s uvedením činností, ktorými sa jednotliví členovia skupiny dodávateľov budú podieľať na plnení predmetu zákazky;
* ustanovenie o tom, že všetci členovia skupiny dodávateľov zodpovedajú za záväzky združenia voči verejnému obstarávateľovi spoločne a nerozdielne.

# Časť B. Podmienky účasti

## Osobné postavenie

Tohto verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia v súlade s [§ 32](https://www.slov-lex.sk/pravne-predpisy/SK/ZZ/2015/343/20200327#:~:text=%C2%A7%2032%20Osobn%C3%A9%20postavenie) zákona o verejnom obstarávaní:

|  |  |  |  |  |
| --- | --- | --- | --- | --- |
|   | **Znenie** | **Doklad v zmysle zákona** | **Za koho** | **Predloženie v ponuke** |
| A  | nebol on ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny alebo za trestný čin založenia, zosnovania alebo podporovania teroristickej skupiny alebo za trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe  | Výpis z registra trestov  | Právnická osoba Konatelia Členovia predstavenstvaČlenovia dozornej rady prokuristi  | **Áno**, uchádzač predloží doklady v ponuke **alebo** ich **dočasne** nahradí jednotným európskym dokumentom (JED).Povinnosť predložiť doklady sa nevzťahuje na uchádzača zapísaného v **zozname hospodárskych subjektov** na ÚVO.  |
| B  | nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike alebo v štáte sídla, miesta podnikania alebo obvyklého pobytu  | Výpis zo zdravotnej poisťovne Výpis zo sociálnej poisťovne  | Právnická osoba/ fyzická osoba - podnikateľ   | **nie** – overuje verejný obstarávateľ |
| C  | nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike alebo v štáte sídla, miesta podnikania alebo obvyklého pobytu  | Potvrdenie z finančnej správy  | Právnická osoba/ fyzická osoba - podnikateľ    | **nie** – overuje verejný obstarávateľ |
| D  | nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku  | Potvrdenie súdu  | Právnická osoba/ fyzická osoba - podnikateľ   | **áno**– rovnako ako v riadku A  |
| E  | je oprávnený realizovať predmet zákazky  | Výpis z ORSR  | Právnická osoba/ fyzická osoba - podnikateľ    | **nie** – overuje verejný obstarávateľ  |
| F  | nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu  | Evidencia v Registri osôb so zákazom  | Právnická osoba/ fyzická osoba - podnikateľ   | **nie** – overuje verejný obstarávateľ  |
| G | nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať | - | Právnická osoba/ fyzická osoba - podnikateľ    | **nie** – overuje verejný obstarávateľ  |
| H | nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať. | - | Právnická osoba/ fyzická osoba - podnikateľ   | **nie** – overuje verejný obstarávateľ  |

**Upozornenie:** uchádzači pochádzajúci z iných krajín ako zo Slovenskej republiky sú povinní predkladať verejnému obstarávateľovi aj dokumenty uvedené v písm. **B, C, E a F** (prípadne ich dočasne nahradiť Jednotným európskym dokumentom), keďže verejný obstarávateľ má prístup do registrov zriadených len v Slovenskej republike.

## Finančné a ekonomické postavenie

Nepožaduje sa.

## Technická spôsobilosť alebo odborná spôsobilosť

Podmienky účasti sú uvedené v Oznámení o vyhlásení verejného obstarávania zverenom vo Vestníku verejného obstarávania.

## Všeobecne k preukazovaniu splnenia podmienok účasti

* 1. Uchádzač, ktorý je zapísaný do [Zoznamu hospodárskych subjektov vedeného Úradom pre verejné obstarávanie](https://www.uvo.gov.sk/zoznam-hospodarskych-subjektov-45e.html), **nie je povinný v procesoch verejného obstarávania predkladať doklady na preukázanie splnenia podmienok účasti** uvedené v bode 1.1. tejto časti SP .
	2. Uchádzač, ktorý nie je zapísaný do Zoznamu hospodárskych subjektov preukazuje podmienky účasti osobného postavenia dokladmi uvedenými v bode 1.1. tejto časti SP, resp. Jednotným európskym dokumentom (JED) v súlade s [§ 39](https://www.slov-lex.sk/pravne-predpisy/SK/ZZ/2015/343/20210802.html#paragraf-39) ZVO.
	3. Splnenie podmienok účasti týkajúcich sa technickej alebo odbornej spôsobilosti (bod 3 tejto časti SP) uchádzač preukazuje buď dokladmi stanovenými verejným obstarávateľom, resp. ich môže dočasne nahradiť Jednotným európskym dokumentom (JED) v súlade s [§ 39](https://www.slov-lex.sk/pravne-predpisy/SK/ZZ/2015/343/20210802.html#paragraf-39) ZVO.
	4. V Jednotnom európskom dokumente je uchádzač oprávnený predbežne preukázať splnenie všetkých podmienok účasti zaškrtnutím políčka „α: Globálny údaj pre všetky podmienky účasti“.
	5. Na preukázanie splnenia podmienok účasti týkajúcich sa technickej alebo odbornej spôsobilosti (bod 3 tejto časti SP) môže uchádzač v súlade s [§ 34 ods. 3](https://www.slov-lex.sk/pravne-predpisy/SK/ZZ/2015/343/20210802.html#paragraf-34.odsek-3) ZVO využiť finančné zdroje alebo odborné kapacity inej osoby.
	6. Uchádzač, ktorého tvorí skupina dodávateľov, preukazuje splnenie podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa [§ 32 ods. 1 písm. e)](https://www.slov-lex.sk/pravne-predpisy/SK/ZZ/2015/343/20210802.html#paragraf-32.odsek-1.pismeno-e) zákona [bod 1.1. písm. e) tejto časti SP] preukazuje člen skupiny len vo vzťahu k tej časti predmetu zákazky, ktorú má zabezpečiť.
	7. Skupina dodávateľov preukazuje splnenie podmienok účasti vo verejnom obstarávaní týkajúce sa splnenia podmienok účasti technickej spôsobilosti alebo odbornej spôsobilosti spoločne.
	8. Verejný obstarávateľ súladne s § 66 ods. 7 druhou vetou ZVO rozhodol, že vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk.
	9. Verejný obstarávateľ vyhodnotí uchádzača, ktorý sa umiestnil na prvom mieste a ak na základe hodnotenia dôjde k vylúčeniu tohto uchádzača, verejný obstarávateľ následne vyhodnotí splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.

# Časť C. Kritériá na vyhodnotenie ponúk

## Kritérium na hodnotenie ponúk

* 1. Kritériom na hodnotenie ponúk je **najnižšia cena za dodanie predmetu zákazky vrátane DPH**.
	2. Uvedené kritérium sa vzťahuje rovnako pre obe časti predmetu zákazky.

## Spôsob hodnotenia ponúk

* 1. Uchádzač uvedie jednotkové ceny pre konkrétne položky a celkovú cenu za predmet zákazky vyjadrenú v EUR s DPH v prílohách č. 2a a 2b – Návrh na plnenie kritérií a výkaz výmer. Navrhovaná cena musí zahŕňať všetky náklady, ktoré súvisia, resp. vzniknú v súvislosti s plnením predmetu zákazky. Uchádzač je povinný do navrhovaných jednotkových cien zahrnúť všetky priame a nepriame náklady a riziká všetkých druhov, v takej výške ako sú potrebné pre riadne realizovanie zákazky v súlade so zmluvou, a tieto jednotkové ceny nesmú byť vyjadrené záporným číslom.